Úrad vlády SR						  Na rokovanie vlády SR
Sekcia hospodárskej politiky					  dňa 21.8.2002
									  k číslu: 5967/2002
									  k bodu: 78

S t a n o v i s k o 

k Návrhu na zrušenie uznesenia vlády SR číslo 141 zo dňa 14.februára 2OO1 a rozhodnutia vlády SR č.141/2001 o privatizácii časti zdravotníckeho zariadenia Fakultná nemocnica s poliklinikou Trnava – časť Obvodné zdravotné stredisko Špačince.

I.

Materiál predkladá ministerka pre správu a privatizáciu národného majetku na základe §10 ods.15 zákona č.92/1991 Zb. v znení neskorších predpisov.

Návrh je predložený z dôvodu, že pred realizáciou rozhodnutia o priamom predaji predmetnej časti majetku zdravotníckeho zariadenia kupujúci oznámili, že nemajú záujem o kúpu a  vyhotovenie návrhu zmluvy o predaji strediska v ich prospech považovali za bezpredmetný.

II.

Materiál nebol predmetom štandardného medzirezortného pripomienkového konania.

III.

Z procedurálneho a formálneho hľadiska Sekcia hospodárskej politiky Úradu vlády SR nemá k predloženému návrhu pripomienky.

Návrh nebol predložený na posúdenie Porade ekonomických ministrov.

Odporúčame, aby vláda prijala navrhované uznesenie.

Bratislava 20. 8. 2002